ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0672/03

υποβολή: Mario Borghezio (NI) προς την Επιτροπή

(7 Μαρτίου 2003)

Θέμα: Σεβασμός της ελευθερίας του Τύπου στη Χώρα των Βάσκων

Την 21η Φεβρουαρίου η ισπανική δικαιοσύνη διέταξε την παύση της κυκλοφορίας της βασκικής εθνικιστικής εφημερίδας 'Euskaldunon Egunkaraia' και τη σύλληψη των βασικών στελεχών του.

Η πρωτοβουλία αυτή των ισπανικών αρχών προκάλεσε αναστάτωση και ξεσήκωσε τις αντιδράσεις διαφόρων παραγόντων της πολιτικής και κοινωνικής σκηνής. Ακόμη και η βασκική περιφερειακή κυβέρνηση δήλωσε τη συμπαράστασή της προς την εφημερίδα.

Ποια είναι η γνώμη της Ευρωπαϊκής Επιτροπής σχετικά με αυτήν την ενέργεια των ισπανικών αρχών·

Ποιες πρωτοβουλίες σκοπεύει να αναλάβει η Ευρωπαϊκή Επιτροπή προκειμένου να διασφαλίσει τις ελευθερίες — και πρωτίστως την ελευθερία του Τύπου — του βασκικού λαού·

Κοινή απάντησητου κ. Vitorino εξ ονόματος της Επιτροπήςστις γραπτές ερωτήσεις E-0641/03, E-0672/03 και E-0801/03

(30 Απριλίου 2003)

Η έκδοση της εφημερίδας Egunkaria απαγορεύθηκε με δικαστική απόφαση. Δεδομένου ότι στα δημοκρατικά κράτη δικαίου μας η δικαστική εξουσία είναι ανεξάρτητη από την εκτελεστική εξουσία, οι αποφάσεις των δικαστικών οργάνων δεν μπορούν ναπόκεινται σε κανένα πολιτικό έλεγχο. Κατά συνέπεια, η Επιτροπή δεν σχολιάζει τις αποφάσεις των δικαστηρίων.

Όλα τα δικαστικά συστήματα των κρατών μελών της Ευρωπαϊκής Ένωσης παρέχουν τις αναγκαίες διαδικαστικές εγγυήσεις σε κάθε φυσικό ή νομικό πρόσωπο που κατηγορείται ή διώκεται δικαστικά, σύμφωνα με τις απαιτήσεις της Ευρωπαϊκής Σύμβασης για την προστασία των δικαιωμάτων του ανθρώπου και των θεμελιωδών ελευθεριών. Στο πλαίσιο αυτό, αξίζει να τονιστεί ότι, σε περίπτωση που ένα πρόσωπο θεωρεί ότι έχουν παραβιαστεί τα θεμελιώδη δικαιώματά του, έχει τη δυνατότητα να προσφύγει ενώπιον του Ευρωπαϊκού Δικαστηρίου Ανθρωπίνων Δικαιωμάτων, αφού εξαντλήσει όλα τα εθνικά ένδικα μέσα.
ΓΡΑΠΤΗ ΕΡΩΤΗΣΗ E-0919/03

υποβολή: Antonio Tajani (PPE-DE)και Gerardo Galeote Quecedo (PPE-DE) προς το Συμβούλιο

(24 Μαρτίου 2003)

Θέμα: Απελευθέρωση από τις ολλανδικές αρχές του μουλά Krekar

Γνωρίζει το Συμβούλιο την απελευθέρωση εκ μέρους των ολλανδικών αρχών του μουλά Krekar, επικεφαλής της διεθνούς ισλαμικής ομάδας Ansar-al-Islam;

Γνωρίζει το Συμβούλιο ότι ο μουλάς Krekar, που συνελήφθη στο αεροδρόμιο του Άμστερνταμ μετά από την απέλαση από το Ιράν, βρίσκεται σήμερα στη Νορβηγία, όπου απολαύει του δικαιώματος του ασύλου·

Γνωρίζει το Συμβούλιο ότι η τρομοκρατική οργάνωση την οποία διευθύνει ο μουλάς Krekar έχει κατασκευάσει και δοκιμάσει χημικά και βιολογικά όπλα, μεταξύ των οποίων την ρικίνη, μια θανατηφόρο τοξική ουσία για την οποία δενπάρχει εμβόλιο·

Ποιες πρωτοβουλίες σκοπεύει να αναλάβει το Συμβούλιο, προκειμένου να αντιμετωπίσει τη δράση του μουλά Krekar και να αποτρέψει την μετακίνησή του προς την Ευρωπαϊκή Ένωση, αποκλείοντας συνεπώς κάθε περαιτέρω μετακίνησή του εντός της Ένωσης, όπως συνέβη κατά τα έτη που προηγήθηκαν της σύλληψής του·

Ποιες πρωτοβουλίες σκοπεύει να αναλάβει το Συμβούλιο έναντι της Νορβηγίας, ώστε η τελευταία να επαγρυπνεί για τη δραστηριότητα του μουλά Krekar και της οργάνωσής του, που φαίνεται να έχει συγκεντρώσει πολλούς οπαδούς του Μπιν Λάντεν που έχουν διαφύγει από το Αφγανιστάν·

Απάντηση

(22 Ιουλίου 2003)

Τα θέματα στα οποία αναφέρεται ο αξιότιμος κ. βουλευτής δεν έχουνποβληθεί στο Συμβούλιο.
ΓΡΑΠΤΗ ΕΡΩΤΗΣΗ E-0826/03

υποβολή: Nicholas Clegg (ELDR) προς την Επιτροπή

(18 Μαρτίου 2003)

Θέμα: Ομάδα εργασίας της Ευρωπαϊκής Επιτροπής για την απλούστευση του επιχειρηματικού περιβάλλοντος (BEST)

Μπορεί η Επιτροπή να αναφέρει το ύψος των δαπανών και μισθών για τα μέλη της ομάδας εργασίας της για την απλούστευση του περιβάλλοντος των επιχειρήσεων, που εργάσθηκε από τον Οκτώβριο 1997 έως τον Απρίλιο 1998·

Απάντηση του κ. Liikanen εξ ονόματος της Επιτροπής

(5 Μαΐου 2003)

Τα μέλη της ομάδας εργασίας για την απλούστευση του επιχειρηματικού περιβάλλοντος [Business Environment Simplification Taskforce (BEST)], η οποία εργάσθηκε από τον Οκτώβριο 1997 έως τον Απρίλιο 1998, δεν λάμβαναν μισθό, αλλά τους επιστρέφονταν τα έξοδα ταξιδιού και δικαιούνταν μέγιστη ημερήσια αποζημίωση ύψους 221,84 ECU(1). Επιπροσθέτως, οι επιχειρηματίες/μη-κυβερνητικά μέλη δικαιούνταν να λαμβάνουν το καθορισμένο ποσό των 400 ECU ημερησίως, ως αποζημίωση για δύο ημέρες το μέγιστο ανά συνεδρίαση (συμπεριλαμβανομένου του χρόνου προετοιμασίας για τη συνεδρίαση, στις περιπτώσεις που αυτό ήταν απαραίτητο)(2).

Το συνολικό ποσό των πληρωμών ανήλθε σε 118 575,83 ECU.

Το Σεπτέμβριο του 1998, τα μέλη της ομάδας εργασίας κλήθηκαν σε μία επιπλέον συνεδρίαση, κατά τη διάρκεια της οποίας είχαν την ευκαιρία να εκφράσουν τις απόψεις τους σχετικά με το σχέδιο του προγράμματος δράσης (Action Plan) που είχε καταρτίσει η Επιτροπή σε συνέχεια της έκθεσης της ομάδας εργασίας. Για τη συνεδρίαση αυτή, τα μέλη έλαβαν αποζημίωση για τα έξοδα ταξιδιού και δικαιούνταν, επίσης, μέγιστη ημερήσια αποζημίωση ύψους 221,84 ECU.

Το συνολικό ποσό των πληρωμών ανήλθε σε 6 308,36 ECU.

(1) Η εν λόγω μέγιστη ημερήσια αποζημίωση, η οποία ήταν διπλάσια από τη συνηθισμένη, είχε εγκριθεί από τον αρμόδιο Γενικό Διευθυντή, κατ' εφαρμογήν των όρων του άρθρου 6 παράγραφος 1 του σχετικού κανονισμού για την επιστροφή των εξόδων ταξιδιού, διαμονής, καθώς και των εξόδων που εμπίπτουν στο πλαίσιο του ταξιδιού προσώπων που δεν ανήκουν στην Επιτροπή και τα οποία καλούνται ως εμπειρογνώμονες. Αυτό συνέβη προκειμένου να ληφθούνπόψη τα στενά χρονικά περιθώρια που είχαν στη διάθεσή τους τα μέλη της ομάδας για να επιτελέσουν την εργασία τους.

(2) Βάσει συμβάσεων που συνάφθηκαν μεταξύ της Ευρωπαϊκής Επιτροπής και των μελών.
ΓΡΑΠΤΗ ΕΡΩΤΗΣΗ E-1229/03

υποβολή: Freddy Blak (GUE/NGL) προς το Συμβούλιο

(2 Απριλίου 2003)

Θέμα: Ενισχυμένη δικαστική συνεργασία

Αφού επισκέφθηκε Δανόπήκοο, που κρατείται σε ισπανική φυλακή, οπογράφων διαπίστωσε ότι η ευρωπαϊκή δικαστική συνεργασία είναι κάθε άλλο παρά ικανοποιητική. Ο εν λόγω Δανός που έχει προφυλακιστεί από 28 Νοεμβρίου 2001, κατηγορείται για ανθρωποκτονία. Στις 14 Ιανουαρίου 2002 ο συνήγορος του κατηγορούμενου απηύθυνε διεθνή αίτηση δικαστικής συνδρομής στο ισπανικό Υπουργείο Δικαιοσύνης, το οποίο έπρεπε να διαβιβάσει την αίτηση στο Υπουργείο Δικαιοσύνης της Δανίας, προκειμένου να κληθεί μάρτυρας προς ανάκριση. Περισσότερο από ένα χρόνο αργότερα αυτή η διεθνής αίτηση δικαστικής συνδρομής βρίσκεται ακόμα στο ισπανικό Υπουργείο Δικαιοσύνης.

Είναι εξοργιστικό ότι τέτοιες μακρόχρονες διαδικασίες καθυστερούν και παρατείνουν δικαστικέςποθέσεις. Αυτή τη στιγμή δεν έχει ακόμα απαγγελθεί κατηγορία κατά του κατηγορουμένου.

Ποια μέτρα προτίθεται το Συμβούλιο να λάβει για να ενισχύσει την ευρωπαϊκή συνεργασία στον εν λόγω τομέα·

Απάντηση

(22 Ιουλίου 2003)

Το Συμβούλιο δεν μπορεί να σχολιάσει ζητήματα που εκκρεμούν ενώπιον εθνικών αρχών.

Διατάξεις για την επιτάχυνση των διαδικασιών αμοιβαίας συνεργασίας σε ποινικέςποθέσεις μεταξύ των κρατών μελών της Ευρωπαϊκής Ένωσης περιέχονται στη Σύμβαση του Σένγκεν του 1990 (άρθρο 53) και στη Σύμβαση που εκδόθηκε στις 29 Μαΐου 2000 για την αμοιβαία συνεργασία σε ποινικέςποθέσεις μεταξύ των κρατών μελών της Ευρωπαϊκής Ένωσης(1) (άρθρο 6, το οποίο σε εύθετο χρόνο θα αντικαταστήσει το άρθρο 53 της Σύμβασης του Σένγκεν του 1990).

Το Ευρωπαϊκό Δικαστικό Δίκτυο, που δημιουργήθηκε με την Κοινή Δράση 92/428/ΔΕΥ της 29ης Ιουνίου 1998, έχει ως αποστολή του στις τοπικές δικαστικές αρχές των διαφόρων κρατών μελών να αποκαταστήσει τις καταλληλότερες άμεσες επαφές, και να βοηθά τις τοπικές δικαστικές αρχές να ετοιμάζουν αποτελεσματικά αιτήσεις δικαστικής συνεργασίας.

Προς το παρόν δεν έχουνποβληθεί στο Συμβούλιο περαιτέρω προτάσεις ή πρωτοβουλίες σχετικά με διαδικασίες σαν αυτές που περιγράφει το αξιότιμο μέλος του Κοινοβουλίου.

(1) ΕΕ C 197 της 12.7.2000.
ΓΡΑΠΤΗ ΕΡΩΤΗΣΗ P-0822/03

υποβολή: Dana Scallon (PPE-DE) προς την Επιτροπή

(12 Μαρτίου 2003)

Θέμα: Κυριαρχικά δικαιώματα της ΕΕ

Μπορεί η Επιτροπή να επιβεβαιώσει ότι τα κυριαρχικά δικαιώματα της Ευρωπαϊκής Ένωσης απορρέουν από τα κυριαρχικά δικαιώματα που έχουν μεταβιβαστεί από τα κράτη μέλη προς την ΕΕ·

Υπάρχουν κάποια κυριαρχικά δικαιώματα της ΕΕ που να μην απορρέουν από τα κράτη μέλη της·

Απάντηση του κ. Prodi εξ ονόματος της Επιτροπής

(27 Μαρτίου 2003)

Η Ευρωπαϊκή Ένωση δεν έχει κυριαρχικά δικαιώματα. Ασκεί τις εξουσίες που της έχουν παραχωρηθεί από τις Συνθήκες (συγκεκριμένα από τη Συνθήκη για την Ευρωπαϊκή Ένωση, τη Συνθήκη ΕΚ και τη Συνθήκη Ευρατόμ) σύμφωνα με τους κανόνες που προβλέπονται στις εν λόγω Συνθήκες.
ΓΡΑΠΤΗ ΕΡΩΤΗΣΗ E-0678/03

υποβολή: Marco Cappato (NI) προς το Συμβούλιο

(7 Μαρτίου 2003)

Θέμα: Σύλληψη του περουβιανού πολίτη Nelson Palomino

Την περασμένη εβδομάδα, κατά την επίσκεψή μου στη Λίμα, συνελήφθη ο Nelson Palomino- ένας εκ των ηγετών των περουβιανών campesinos— με την κατηγορία της εξύμνησης της τρομοκρατίας που προβλέπεται από τον τελούνταπό μεταρρύθμιση ποινικό κώδικα του Φουτζιμόρι. Από όργανα του τύπου του Περού συνάγεται ότι ο Palomino ευθύνεται για εξώθηση σε διαδηλώσεις και κλείσιμο δρόμων χωρίς να αποκλείεται η χρήση βίας.

Λαμβάνονταςπόψη ότι οι σχέσεις της κυβέρνησης του Περού με τους campesinos είναι ήδη ιδιαίτερα τεταμένες λόγω αποτελμάτωσης του διαλόγου επί μιας δέσμης αγροτικών μεταρρυθμίσεων και ιδιαίτερα επί των αποτυχημένων πολιτικών σχετικά με τη δια της βίας εκρίζωση των φυτειών φύλλων κόκας·

Λαμβάνονταςπόψη ότι επ ευκαιρία της συνάντησης με τα στελέχη της κυβερνητικήςπηρεσίας κατά των ναρκωτικών DEVIDA, αρνήθηκαν να παράσχουν σε εμένα και το Γραμματέα του Διεθνούς Συνδέσμου κατά της Απαγόρευσης Marco Perduca την οποιαδήποτε πληροφορία σχετικά με την κατάσταση των campesinos και ιδιαίτερα τη σύλληψη του Palomino·

Μπορεί το Συμβούλιο να ζητήσει από τις περουβιανές αρχές, προκειμένου να ενημερώσει και το Κοινοβούλιο, πληροφορίες σχετικά με μια κατάσταση που εάν δεν αντιμετωπισθεί έγκαιρα και με εποικοδομητικό πνεύμα, κινδυνεύει να εκφυλισθεί σε βίαια επεισόδια ανάλογα εκείνων που στη γειτονική Βολιβία προκάλεσαν δεκάδες θανάτων και εκατοντάδες τραυματισμών·

Απάντηση

(22 Ιουλίου 2003)

Το Συμβούλιο πληροφορήθηκε ότι, η περουβιανή εισαγγελική αρχή άσκησε δίωξη κατά του Nelson Palomino la Serna με τις κατηγορίες μεταξύ άλλων τηςποστήριξης τρομοκρατικών πράξεων, της διακεκριμένης κλοπής και της απαγωγής. Έχει ασκηθεί δίωξη για τις κατηγορίες αυτές στο Πρωτοβάθμιο Δικαστήριο του Aynes, Επαρχία San Francisco, Νομός Ayacucho. Αυτή τη στιγμή ηπόθεση βρίσκεται στο στάδιο της δικαστικής έρευνας.

Σύμφωνα με πληροφορίες που έδωσε στις 11 Απριλίου η περιφερειακή διεύθυνση του Ayacucho του εθνικού οργανισμού φυλακών (ΙΝΡΕ), ο Nelson Palomino κρατείται στη φυλακή της Lianamilla.

Δεν είναι αρμόδιο το Συμβούλιο να σχολιάσει μια διεξαγόμενη δικαστική διαδικασία σε εθνικό επίπεδο. Ωστόσο, το Συμβούλιο επαναλαμβάνει ότι η διατήρηση του κράτους δικαίου και των δημοκρατικών και πολιτικών δικαιωμάτων αποτελεί κλειδί για την ειρήνη στην περιοχή.
ΓΡΑΠΤΗ ΕΡΩΤΗΣΗ P-0365/03

υποβολή: Olivier Dupuis (NI) προς το Συμβούλιο

(6 Φεβρουαρίου 2003)

Θέμα: Ενδεχόμενη απέλαση του κ. Aldamov και κατάσταση των πολιτικών προσωπικοτήτων της Τσετσενίας

Στις 18 Ιανουαρίου ε.έ. ο κ. Lom-Ali Αldamov, Υπουργός Εμπορίου της Τσετσενίας από το 1997 έως το 1999 στην κυβέρνηση του Προέδρου Maskhadov, ο οποίος είναι πρόσφυγας στην Γεωργία, κατέθεσε αίτηση για χορήγηση ασύλου στην Γαλλία. Η αίτηση απορρίφθηκε από το Υπουργείο Εσωτερικών με την αιτιολογία ότι ο κ. Αldamov δεν προσκόμισε επίσημα έγγραφα πιστοποίησης της ταυτότητάς του. Στις 25 Ιανουαρίου, οι γαλλικές αρχές ζήτησαν από τον κ. Αldamov να επιβιβαστεί σε αεροπλάνο με προορισμό την Γεωργία, αλλά εκείνος αρνήθηκε. Εν τούτοις, πέντε μαρτυρίες δημοσιογράφων, αρμοδίων διαφόρων οργανώσεων, συγγενών και, τέλος, του ιδίου του Υπουργείου Εξωτερικών της Γαλλίας βεβαιώνουν ότι ο κ. Αldamov είναι όντως ο κ. Αldamov. Εξάλλου, η Αρμοστεία του ΟΗΕ για τους Πρόσφυγες επιβεβαίωσε για άλλη μια φορά ότι οι Τσετσένοι απειλούνται στη Γεωργία. Εν αναμονή της απόφασης για το έγκυρο της απόρριψης της αιτήσεως για χορήγηση ασύλου που πρόκειται να ληφθεί στις 5 Φεβρουαρίου ε.έ., ο Υπουργός Εσωτερικών ζήτησε από το Δικαστήριο της Bobigny την κράτηση του πρώηνπουργού στη ζώνη αναμονής στο αεροδρόμιο Roissy. Ο κ. Αldamov εξακολουθεί να διατρέχει τον κίνδυνο απέλασης.

Είναι άραγε ενήμερο το Συμβούλιο για την κατάσταση του κ. Αldamov και για το γεγονός ότι διατρέχει τον κίνδυνο απέλασης από την επικράτεια της Ένωσης· Ενώπιον του πολλαπλασιασμού των εμποδίων που παρεμβάλλονται στην ελευθερία κυκλοφορίας και διαμονής στην επικράτεια της Ένωσης εις βάρος πολιτικών προσωπικοτήτων της Τσετσενίας και, πιο συγκεκριμένα, του κ. Αldamov, του κ. Ζakhaiev, Υπουργού Πολιτισμού, που απειλείται με απέλαση από το Ηνωμένο Βασίλειο, του κ. Αkhmadov, Υπουργού Εξωτερικών, που έχει αποκλειστεί στις Ηνωμένες Πολιτείες χωρίς διαβατήριο, του κ. Κhanbiev, Υπουργού Υγείας, του οποίου η θεώρηση διαβατηρίου Σένγκεν δεν ανανεώνεται πλέον, της κ. Dudaeva, χήρας του Προέδρου Dudaev, της οποίας το διαβατήριο δεν ανανεώνεται πλέον, δεν θεωρεί άραγε το Συμβούλιο ότι οφείλει επειγόντως να προβεί στη σύνταξη, βάσει του άρθρου 14 § 3 της Συνθήκης, λευκού καταλόγου των προσωπικοτήτων της Τσετσενίας, βάσει του οποίου η Ένωση,πό την ιδιότητά της αυτή, θα μπορούσε να προβεί σε θεωρήσεις διαβατηρίου και στην χορήγηση αδειών παραμονής και άλλων απαραίτητων εγγράφων τα οποία θα επιτρέπουν στις προσωπικότητες της Τσετσενίας να αναπτύσσουνπό τους καλύτερους δυνατούς όρους τις δραστηριότητές τους για την αναζήτηση πολιτικής λύσης της τραγωδίας της Τσετσενίας·

Απάντηση

(22 Ιουλίου 2003)

Το ερώτημα σχετικά με τις ατομικές αιτήσεις ασύλου εμπίπτει στην αρμοδιότητα των κρατών μελών.

Όσον αφορά τη χορήγηση θεωρήσεων εισόδου, το άρθρο 5 της Συνθήκης του Σένγκεν του 1990 προβλέπει ότι τα κράτη μέλη μπορούν να χορηγούν άδεια εισόδου σε αλλοδαπούς που έχουν κάνει αίτηση για θεώρηση εφόσον κρίνεται, μεταξύ άλλων, ότι δεν αποτελούν απειλή για τη δημόσια τάξη, την εθνική ασφάλεια ή τις διεθνείς σχέσεις.
ΓΡΑΠΤΗ ΕΡΩΤΗΣΗ E-0578/03

υποβολή: Frank Vanhecke (NI) προς το Συμβούλιο

(28 Φεβρουαρίου 2003)

Θέμα: Κατανομή εδρών στο Ευρωπαϊκό Κοινοβούλιο

Στην προηγούμενη διάσκεψη κορυφής στις Βρυξέλλες συζητήθηκε μία συμφωνία πλαίσιο σχετικά με τη μελλοντική κατανομή των εδρών στο Ευρωπαϊκό Κοινοβούλιο μετά τη διεύρυνση της Ευρωπαϊκής Ένωσης. Το Βέλγιο διαθέτει έως σήμερα 25 έδρες, από τις οποίες οι 14 καλύπτονται από την εκλογική περιφέρεια της Φλάνδρας και οι 11 από την εκλογική περιφέρεια της Βαλλονίας. Μετά τη διεύρυνση, το Βέλγιο θα περιοριστεί στις 22 έδρες. Ως μεταβατικό μέτρο και εν αναμονή της ένταξης της Βουλγαρίας και της Ρουμανίας προβλέπεται σταδιακή προσαρμογή του αριθμού των εδρών τις οποίες δικαιούνται τα σημερινά κράτη μέλη στις εκλογές για το Ευρωπαϊκό Κοινοβούλιο του επόμενου έτους. Κατά συνέπεια, διάφορες εφημερίδες αναφέρουν ότι στο Βέλγιο στις εκλογές για το Ευρωπαϊκό Κοινοβούλιο του 2004 θα αναλογούν 24 έδρες και ότι θα μειωθούν στις 22 στις εκλογές του 2009.

Μπορεί το Συμβούλιο να με ενημερώσει σχετικά με το πόσες έδρες θα δικαιούνται τα σημερινά κράτη μέλη στις εκλογές του Ιουνίου 2004· Και πόσες το 2009·

Έχει κάνει το Συμβούλιο συστάσεις στα κράτη μέλη σχετικά με την ενδεχόμενη ισότιμη κατανομή των εδρών εντός εκάστοτε κράτους μέλους μεταξύ των διαφόρων εκλογικών περιφερειών·

Απάντηση

(21 Ιουλίου 2003)

Η Πράξη Προσχώρησης (άρθρο 11) τροποποιεί τη Συνθήκη ΕΚ όσον αφορά τον αριθμό των εδρών στο Κοινοβούλιο που κατανέμονται στα κράτη μέλη από την κοινοβουλευτική περίοδο 2004-2009 και εξής. Συγκεκριμένα προβλέπει ότι το Βέλγιο διαθέτει 24 έδρες. Κατά την προσχώρηση της Βουλγαρίας και της Ρουμανίας — για τις οποίες το Ευρωπαϊκό Συμβούλιο έχει θέσει ως στόχο το 2007 — ο αριθμός των εδρών που κατανέμονται στα κράτη μέλη θα τροποποιηθεί και πάλι. Υπό τις σημερινές συνθήκες, η κατανομή των εδρών πρέπει να γίνει σύμφωνα με τη δήλωση 20 της Συνθήκης της Νίκαιας. Επομένως το Βέλγιο πρέπει να διαθέτει 22 έδρες.
ΓΡΑΠΤΗ ΕΡΩΤΗΣΗ E-0452/03

υποβολή: Frank Vanhecke (NI) προς το Συμβούλιο

(19 Φεβρουαρίου 2003)

Θέμα: Η συμμετοχή του Robert Mugabe στην ευρω-αφρικανική Διάσκεψη Κορυφής της 3ης Απριλίου

Ο Robert Mugabe, δικτάτορας του Ζιμπάμπουε, έγινε δεκτός στις αρχές του μήνα από τον Πρόεδρο Chirac, παρά τις εξαγγελθείσες από την Ευρωπαϊκή Ένωση διεθνείς κυρώσεις κατά του Ζιμπάμπουε, το Φεβρουάριο του παρελθόντος έτους. Οι κυρώσεις αυτές έληγαν στις 18 Φεβρουαρίου εε αλλά αναμένεται ότι θα παραταθούν, δεδομένου ότι ο Robert Mugabe δεν κατέβαλε την παραμικρή προσπάθεια προς βελτίωση της κατάστασης των ανθρωπίνων δικαιωμάτων στη χώρα του. Η Μεγάλη Βρετανία αρνείται να δεχθεί το δικτάτορα.

Φημολογείται ότι ο Mugabe πρόκειται επίσης να συμμετάσχει στην ευρω-αφρικανική Διάσκεψη Κορυφής της 3ης Απριλίου.

Μπορεί το συμβούλιο να επιβεβαιώσει την πληροφορία αυτή·

Δεν κρίνει το συμβούλιο ότι μια τέτοια συμμετοχή δεν συμβιβάζεται με τις εξαγγελθείσες εκ μέρους της Ένωσης κυρώσεις εναντίον της χώρας του·

Προσυπογράφει το Συμβούλιο την απόφαση της γαλλικής διπλωματίας να δεχθεί, σε διπλωματικό επίπεδο, το Mugabe, αντίθετα προς τη στάση που τηρεί το Λονδίνο·

Μπορεί να αναφέρει το Συμβούλιο με ποιον τρόπο προτίθεται στο μέλλον να μεριμνήσει για την αποκατάσταση των δικαιωμάτων των λευκών αγροτών η περιουσία των οποίων έχει απαλλοτριωθεί·

Απάντηση

(22 Ιουλίου 2003)

Το Συμβούλιο, όταν αποφάσισε τις στοχοθετημένες κυρώσεις κατά της Ζιμπάμπουε τον Φεβρουάριο του 2002, δήλωσε ότι, για να αρθούν αυτές οι κυρώσεις, θα έπρεπε να ικανοποιηθούν ορισμένοι όροι. Δεδομένου ότι οι όροι αυτοί δεν έχουν εκπληρωθεί, το Συμβούλιο τους επανέθεσε όταν αποφάσισε, στις 18 Φεβρουαρίου 2003(1), να παρατείνει τις στοχοθετημένες κυρώσεις. Το Συμβούλιο εξακολουθεί να ανησυχεί για τη δυσχερή θέση στην οποία βρίσκεται ο πληθυσμός της Ζιμπάμπουε και παραμένει πεπεισμένο ότι το ταχύρυθμο πρόγραμμα εδαφικής μεταρρύθμισης επιδείνωσε την ήδη επισφαλή επισιτιστική κατάσταση της χώρας. Όσον

αφορά την παράνομη κατοχή αγροικιών στη Ζιμπάμπουε, η ΕΕ κάλεσε σαφώς την κυβέρνηση, ήδη από τον Μάρτιο του 2000, να διασφαλίσει το σεβασμό του νόμου και να φροντίσει για τη διατήρηση της δημόσιας τάξης και ασφάλειας. Ταυτόχρονα, η ΕΕ επιβεβαίωσε τη δέσμευσή της για μια μεθοδική και διαφανή γεωργική μεταρρύθμιση, κατά την οποία θαπάρχει σεβασμός των δικαιωμάτων όλων των πολιτών και η οποία θα είναι συμβατή με τις οικονομικές και αναπτυξιακές απαιτήσεις της χώρας.

Όσον αφορά τη Σύνοδο Κορυφής της Λισσαβόνας, η οποία είχε προγραμματισθεί να πραγματοποιηθεί στη Λισσαβόνα στις 5 Απριλίου 2003, αποφασίστηκε ότι θα είναι προς όφελος των σχέσεων ΕΕ-Αφρικής να αναβληθεί.

Σχετικά με την οργάνωση της Συνόδου Κορυφής Γαλλίας-Αφρικής, το Συμβούλιο πληροφορεί το αξιότιμο μέλος του Κοινοβουλίου ότι η Γαλλία κοινοποίησε την πρόθεσή της να χορηγήσει θεώρηση στον πρόεδρο Μουγκάμπε για να παραστεί σε αυτή τη σύνοδο, σύμφωνα με τη διαδικασία που περιλαμβάνεται στην κοινή θέση 2002/145/ΚΕΠΠΑ, και σημειώθηκε ότι δενπήρχαν εμπόδια εντός του Συμβουλίου για τη συμμετοχή αυτή.

(1) ΕΕ L 46 της 20.2.2003.
ΓΡΑΠΤΗ ΕΡΩΤΗΣΗ E-0220/03

υποβολή: Marco Cappato (NI) προς το Συμβούλιο

(3 Φεβρουαρίου 2003)

Θέμα: Κλιμάκωση της βίας στη Βολιβία που σχετίζεται με τα ναρκωτικά

Η κατάσταση στη Βολιβία σε σχέση με τις διαδηλώσεις ομάδων αυτοχθόνων που τάσσονταιπέρ της χρήσης παραδοσιακών προϊόντων όπως τα φύλλα της κόκας — κάτι που επί του παρόντος αποτελεί αντικείμενο αυστηρών ρυθμίσεων από την κυβέρνηση της Βολιβίας — θα πρέπει να ανησυχήσει ιδιαίτερα τη διεθνή κοινότητα. Πράγματι, τις τελευταίες ημέρες,πήρξε στη Βολιβία μια σειρά από συγκρούσεις μεταξύ της αστυνομίας και του στρατού αφενός, και διαδηλωτών αφετέρου, κυρίως γεωργών, οι οποίοι διαδήλωναν κατά της εξαφάνισης των παραδοσιακών τους καλλιεργειών. Σύμφωνα με τα βολιβιανά μέσα ενημέρωσης η κατάσταση χαρακτηρίζεται από μια κλιμάκωση της βίας που έχει οδηγήσει το λιγότερο σε 17 θανάτους, δεκάδες τραυματίες και εκατοντάδες συλλήψεις.

Γνωρίζει το Συμβούλιο τη φύση αυτής της κλιμάκωσης στη σύγκρουση μεταξύ της κυβέρνησης και αυτοχθόνων ομάδων σχετικά με την εξάλειψη της καλλιέργειας κόκας, και τι μέτρα εφαρμόζει ή προτίθεται να εφαρμόσει το Συμβούλιο ώστε να βοηθήσει τις αρχές της Βολιβίας στις δραστηριότητές τους για την εξάλειψη της ανωτέρω καλλιέργειας·

Δεν πιστεύει το Συμβούλιο ότι ήλθε πλέον η στιγμή να αντιμετωπίσει τις ελλείψεις και τις καταστρεπτικές συνέπειες, που προκαλεί η απαγόρευση εξίσου στις χώρες παραγωγής και κατανάλωσης, και να εγκαινιάσει, στην επόμενηπουργική σύνοδο της Επιτροπής του ΟΗΕ για τα ναρκωτικά που έχει προγραμματισθεί για τις 16 και 17 Απριλίου 2003, μια διαδικασία αναθεώρησης των 3 διεθνών συμβάσεων για τα ναρκωτικά και τις ψυχοτρόπες ουσίες, ώστε να προωθήσει μια ρεαλιστικότερη προσέγγιση του θέματος των ναρκωτικών·

Απάντηση

(21 Ιουλίου 2003)

Η κατάσταση στη Βολιβία στην οποία αναφέρεται ο αξιότιμος κ. Βουλευτής δεν έχει συζητηθεί στα πλαίσια του Συμβουλίου. Το ζήτημα της εκρίζωσης των καλλιεργειών και της εναλλακτικής ανάπτυξης θα συζητηθεί στην προσεχή συνάντησηψηλού επιπέδου για τα ναρκωτικά της Ευρωπαϊκής Ένωσης με την Κοινότητα των Άνδεων στις 26/27 Μαΐου 2003 στην Cartagena de las Indias καθώς και σε ευρύτερο πλαίσιο στην Πέμπτη Υψηλού Επιπέδου συνάντηση του μηχανισμού συντονισμού/συνεργασίας για τα ναρκωτικά ΕΕ/Λατινική Αμερική/Καραϊβική στις 29/30 Μαΐου στην ίδια πόλη.

Όσον αφορά ενδεχόμενη διαδικασία αναθεώρησης των τριών διεθνών συμβάσεων δεν έχει συζητηθεί μέχρι τώρα καμμιά σχετική πρωτοβουλία στα πλαίσια του Συμβουλίου.
ΓΡΑΠΤΗ ΕΡΩΤΗΣΗ E-0121/03

υποβολή: Bob van den Bos (ELDR) προς το Συμβούλιο

(28 Ιανουαρίου 2003)

Θέμα: Οι πρόσφυγες της Βορείου Κορέας

Μετά από τις Ηνωμένες Πολιτείες της Αμερικής, η Ευρωπαϊκή Ένωση είναι ο μεγαλύτερος δωρητής της Ύπατης Αρμοστείας των Ηνωμένων Εθνών για τους Πρόσφυγες. Στην πρόσφατα δημοσιευθείσα Ετήσια Στατιστική Έκθεση της ΥΑΗΕΠ δεν δίδεται η παραμικρή έμφαση στους 200 000 κατ' εκτίμηση βορειοκορεάτες πρόσφυγες στην Κίνα. Σύμφωνα με την ΥΑΗΕΠ, η Κίνα αρνείται στο οργανισμό αυτό το δικαίωμα πρόσβασης στην περιοχή όπου κρύβονται πολλοί βορειοκορεάτες, τούτο δε κατά παράβαση της διεθνούς νομοθεσίας για τους πρόσφυγες. Ωστόσο, σύμφωνα με τη συμφωνία πουπεγράφη προ επταετίας μεταξύ Κίνας και ΥΑΗΕΠ, η τελευταία αυτή θα πρέπει να έχει ανεμπόδιστη πρόσβαση στους πρόσφυγες. Μέχρι σήμερα, η ΥΑΗΕΠ αρνείται να προσφύγει στη δυνατότητα διαιτησίας, η οποία ωστόσο προβλέπεται από τη συμφωνία.

Κατά τη διάθεση των πόρων για την ΥΑΗΕΠ, οι χώρες δωρητές έχουν τη δυνατότητα να προσδιορίσουν τον προορισμό της χρηματοδοτικής συμβολής τους. Είναι διατεθειμένη η Ευρωπαϊκή ένωση να κάνει χρήση της εν λόγω δυνατότητας, προκειμένου να διαθέσει τις πιστώσεις της για τηνποδοχή των βορειοκορεατών προσφύγων στην Κίνα· Εάν όχι, για ποιο λόγο·

Είναι διατεθειμένη η Ευρωπαϊκή Ένωση να ζητήσει από την ΥΑΗΕΠ όπως δεχθεί ναποβληθεί η διαμάχη της με την Κίνα σε δεσμευτική διαιτησία· Εάν όχι, για ποιο λόγο·

Απάντηση

(21 Ιουλίου 2003)

To Συμβούλιοπενθυμίζει στον αξιότιμο κ. βουλευτή ότι τα κράτη μέλη της Ένωσης και η Κοινότητα συνεισφέρουν οικονομικά στην Ύπατη Αρμοστεία των Ηνωμένων Εθνών για τους Πρόσφυγες, και μάλιστα μεψηλά ποσά, έστω και αν η ίδια η Κοινότητα δεν είναι μέλος της Ύπατης Αρμοστείας.

Όσον αφορά τη χρησιμοποίηση των εθνικών συνεισφορών, το Συμβούλιο δεν είναι αρμόδιο να θέτει όρους σχετικά με το θέμα αυτό, ούτε μπορεί να παρεμβαίνει στις εκτιμήσεις της Ύπατης Αρμοστείας των Ηνωμένων Εθνών για τους Πρόσφυγες όσον αφορά τις διμερείς σχέσεις της με την Κίνα. Για το ζήτημα των συνεισφορών της Κοινότητας, το Συμβούλιο καλεί τον αξιότιμο κ. βουλευτή να απευθύνει το ερώτημά του απευθείας στην Επιτροπή.

Η ΕΕ έχει θέσει επανειλημμένα το ζήτημα της μεταχείρισης των βορειοκορεατών αιτούντων άσυλο από την Κίνα, μεταξύ άλλων στα πλαίσια του διαλόγου με τη χώρα αυτή σχετικά με τα ανθρώπινα δικαιώματα, ο οποίος διεξάγεται σε διετή βάση. Κατά τον πλέον πρόσφατο γύρο του διαλόγου στις 5-6 Μαρτίου, η ΕΕ παρότρυνε εκ νέου την Κίνα να συνεργάζεται με την Ύπατη Αρμοστεία των Ηνωμένων Εθνών για τους Πρόσφυγες.